പ്രീമിയര് ലീഗില് വിജയം തുടരാന് ആഴ്സണലും ലെസ്റ്ററും ഇന്ന് നേര്ക്കുനേര് പ്രീമിയര് ലീഗില് മികച്ച ഫോമിലുള്ള ആഴ്സണലും ലെസ്റ്റര് സിറ്റിയും വിജയം തുടരാന് ഇന്ന് നേര്ക്കുനേര് വരും. പ്രീമിയര് ലീഗില് ആസ്റ്റന് വില്ലയെ തകര്ത്ത ആഴ്സണല് ലീഗ് കപ്പില് ലീഡ്സ് യുണൈറ്റഡിനെയും തോല്പ്പിച്ചു ആണ് ഈ മത്സരത്തിനു എത്തുന്നത്. ലീഗില് മാഞ്ചസ്റ്റര് യുണൈറ്റഡ്, ബ്രന്റ്ഫോര്ഡ് ടീമുകളെ തോല്പ്പിച്ച ലെസ്റ്റര് ലീഗ് കപ്പില് പെനാല്ട്ടിയില് ബ്രൈറ്റനെയും വീഴ്ത്തിയാണ് ഇന്നത്തെ മത്സരത്തിന് ഇറങ്ങുന്നത്. അതിനാല് തന്നെ ഇന്ന് കിങ് പവര് സ്റ്റേഡിയത്തില് 5 മണിക്ക് നടക്കുന്ന മത്സരത്തില് മികച്ച പോരാട്ടം തന്നെ ഇരു ടീമുകളില് നിന്നും പ്രതീക്ഷിക്കാം. ആഴ്സണലിന് എതിരെ എന്നും മോശം റെക്കോര്ഡുകള് ഉള്ള ലെസ്റ്റര് സമീപകാലത്ത് അവര്ക്ക് എതിരെ മികച്ച പ്രകടനം ആണ് നടത്തുന്നത്. അതേസമയം ജെയ്മി വാര്ഡിക്ക് കഴിഞ്ഞ പ്രീമിയര് ലീഗ് മത്സരത്തില് ഏറ്റ ചെറിയ പരിക്ക് അവര്ക്ക് ആശങ്ക നല്കുന്നുണ്ട്. എന്നും ആഴ്സണലിന് എതിരെ ഗോള് കണ്ടതുന്നതില് മിടുക്കന് ആണ് വാര്ഡി. ആഴ്സണലിന് എതിരെ വാര്ഡി കളിക്കും എന്നാണ് റോജേഴ്സ് നല്കുന്ന സൂചന. ഫോമിലേക്ക് തിരിച്ചു വന്ന ജെയിംസ് മാഡിസണ്, ഇഗനാച്ചോ, പെരസ്, ഡാക ഇങ്ങനെ വാര്ഡി ഇല്ലെങ്കിലും സുശക്തമാണ് ലെസ്റ്റര് മുന്നേറ്റം. മധ്യനിരയില് അവിശ്വസനീയമായ വിധം കളിക്കുന്ന ബെല്ജിയം താരം ടിലെമന്സ് ആണ് ലെസ്റ്ററിന്റെ ഏറ്റവും വലിയ കരുത്ത്. ഷെമിക്കല് വല കാക്കുന്ന പ്രതിരോധത്തിന് മുന്നില് ജോണി ഇവന്സിന്റെ അഭാവം ആശങ്ക നല്കുന്നുണ്ട് എങ്കിലും സൗയിച്ചു, വെസ്റ്റ്ഗാര്ഡ് എന്നിവര് അത്ര എളുപ്പം ഭേദിക്കാവുന്ന പ്രതിരോധം അല്ല. അതേസമയം മികച്ച ഫോമില് ആണ് ആഴ്സണലും. ഗോള് കീപ്പര് ആയി ആരോണ് റാമ്ഡ്സേല് ടീമില് വന്ന ശേഷം ആഴ്സണല് പ്രതിരോധം വളരെ അധികം മെച്ചപ്പെട്ടിട്ടുണ്ട്. ലീഗ് കപ്പില് ബെന് വൈറ്റിന് ചെറിയ പരിക്ക് ഏറ്റു എങ്കിലും താരം കളിക്കും എന്നാണ് ആഴ്സണല് പ്രതീക്ഷ. വൈറ്റ്, ഗബ്രിയേല് എന്നിവര്ക്ക് ഒപ്പം വലതു ബാക്ക് ആയി ടോമിയാസു എന്നിവര്ക്ക് ഒപ്പം ഇടതു ബാക്ക് ആയി പരിക്ക് മാറി കിരണ് ടിയേര്ണി ഇറങ്ങുമോ മികച്ച പ്രകടനം കഴിഞ്ഞ മത്സരത്തില് കാഴ്ച വച്ച നുനോ ടാവാരസ് ഇറങ്ങുമോ എന്നത് കണ്ടു അറിയണം. മധ്യനിരയില് തോമസ് പാര്ട്ടിയുടെ പ്രകടനം ആഴ്സണലിന് വളരെ അധികം പ്രധാനമാണ്. പാര്ട്ടിക്ക് ഒപ്പം സാമ്ബി ലോക്കോങ്കോ ആവും മധ്യനിരയില് ഇറങ്ങാന് സാധ്യത. പരിക്ക് ഭേദമായി മാര്ട്ടിന് ഒഡഗാര്ഡ് ടീമിലേക്ക് തിരിച്ചു എത്തിയാല് അത് ആഴ്സണലിന് മുന്നേറ്റത്തില് കരുത്ത് ആവും എന്നാല് അതിനു മികച്ച പ്രകടനം കാഴ്ച വക്കുന്ന അലക്സ് ലാകസെറ്റയെ പുറത്ത് ഇരുത്തേണ്ടി വരും. മികച്ച ഫോമിലുള്ള സ്മിത്ത് റോ, ക്യാപ്റ്റന് ഒബമയാങ് എന്നിവര്ക്ക് ഒപ്പം ബുകയോ സാക്ക കൂടി പൂര്ണ മികവിലേക്ക് ഉയര്ന്നാല് ആഴ്സണല് മുന്നേറ്റം തടയാന് ലെസ്റ്റര് വിയര്ക്കേണ്ടി വരും. സീസണില് മികച്ച ഫോമിലേക്ക് ഉയര്ന്ന ഒബാമയാങ് ഗോള് അടിയിലും ഈ മികവ് നിലവില് തുടരുന്നത് ആഴ്സണലിന് വലിയ പ്രതീക്ഷ ആണ് നല്കുന്നത്. നിലവില് ലീഗില് ലെസ്റ്റര് സിറ്റി ഒമ്ബതാം സ്ഥാനത്തും ആഴ്സണല് പത്താം സ്ഥാനത്തും ആണ്. ജയിക്കാന് ആയാല് ലീഗില് അഞ്ചാം സ്ഥാനത്തേക്ക് ഉയരാന് ഇരു ടീമുകള്ക്കും സാധിക്കും.